Document ID: 32011R0583

REGULAMENTUL DE PUNERE ÎN APLICARE (UE) NR. 583/2011 AL CONSILIULUI
din 9 iunie 2011
de modificare a listelor privind procedurile de insolvență, procedurile de lichidare și lichidatorii din anexele A, B și C la Regulamentul (CE) nr. 1346/2000 privind procedurile de insolvență și de codificare a anexelor A, B și C la regulamentul respectiv
CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (CE) nr. 1346/2000 al Consiliului din 29 mai 2000 privind procedurile de insolvență (1), în special articolul 45,
având în vedere propunerea Comisiei Europene,
întrucât:
(1)
Anexele A, B și C la Regulamentul (CE) nr. 1346/2000 enumeră denumirile date în legislația statelor membre procedurilor și lichidatorilor cărora li se aplică regulamentul respectiv. Anexa A enumeră procedurile de insolvență menționate la articolul 2 litera (a) din regulamentul respectiv. Anexa B enumeră procedurile de lichidare menționate la articolul 2 litera (c) din regulamentul respectiv, iar anexa C enumeră lichidatorii menționați la articolul 2 litera (b) din regulamentul respectiv.
(2)
La 15 septembrie 2010, Austria a notificat Comisia, în temeiul articolului 45 din Regulamentul (CE) nr. 1346/2000, cu privire la modificările care ar trebui aduse listelor din anexele A, B și C la regulamentul respectiv.
(3)
La 23 noiembrie 2010, Letonia a notificat Comisia, în temeiul articolului 45 din Regulamentul (CE) nr. 1346/2000, cu privire la modificările care ar trebui aduse listelor prevăzute în anexele A și B.
(4)
Ținând cont de modificările care ar trebui aduse anexelor A, B și C la Regulamentul (CE) nr. 1346/2000 în urma notificărilor menționate anterior transmise de Austria și Letonia, ar trebui să se codifice anexele A, B și C la regulamentul respectiv pentru a oferi tuturor părților implicate în proceduri de insolvență cărora li se aplică regulamentul respectiv securitatea juridică necesară.
(5)
Dispozițiile Regulamentului (CE) nr. 1346/2000 sunt obligatorii pentru Regatul Unit și Irlanda și, prin urmare, în temeiul articolului 45 din regulamentul respectiv, acestea participă la adoptarea și aplicarea prezentului regulament.
(6)
În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentului regulament, care nu este obligatoriu pentru aceasta și nu i se aplică.
(7)
Prin urmare, anexele A, B și C la Regulamentul (CE) nr. 1346/2000 ar trebui modificate și codificate în consecință,
ADOPTĂ PREZENTUL REGULAMENT:
Articolul 1
Regulamentul (UE) nr. 1346/2000 se modifică după cum urmează:
1.
Anexa A se modifică după cum urmează:
(a)
denumirile aferente Letoniei se înlocuiesc cu următorul text:
„LATVIJA
-
Tiesiskās aizsardzības process
-
Juridiskās personas maksātnespējas process
-
Fiziskās personas maksātnespējas process”;
(b)
denumirile aferente Austriei se înlocuiesc cu următorul text:
„ÖSTERREICH
-
Das Konkursverfahren (Insolvenzverfahren)
-
Das Sanierungsverfahren ohne Eigenverwaltung (Insolvenzverfahren)
-
Das Sanierungsverfahren mit Eigenverwaltung (Insolvenzverfahren)
-
Das Schuldenregulierungsverfahren
-
Das Abschöpfungsverfahren
-
Das Ausgleichsverfahren”.
2.
Anexa B se modifică după cum urmează:
(a)
denumirile aferente Letoniei se înlocuiesc cu următorul text:
„LATVIJA
-
Juridiskās personas maksātnespējas process
-
Fiziskās personas maksātnespējas process”;
(b)
denumirile aferente Austriei se înlocuiesc cu următorul text:
„ÖSTERREICH
-
Das Konkursverfahren (Insolvenzverfahren)”.
3.
În anexa C, denumirile aferente Austriei se înlocuiesc cu următorul text:
„ÖSTERREICH
-
Masseverwalter
-
Sanierungsverwalter
-
Ausgleichsverwalter
-
Besonderer Verwalter
-
Einstweiliger Verwalter
-
Sachwalter
-
Treuhänder
-
Insolvenzgericht
-
Konkursgericht”.
Articolul 2
Anexele A, B și C la Regulamentul (CE) nr. 1346/2000, astfel cum sunt modificate în conformitate cu articolul 1 din prezentul regulament, se codifică și se înlocuiesc cu textele care figurează în anexele I, II și III la prezentul regulament.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în statele membre în conformitate cu tratatele.
Adoptat la Luxemburg, 9 iunie 2011.

Labels: 4
18
11